શીર્ષક: છત્રપતિ શિવાજી ઔરંગઝેબની આગ્રાની કેદમાંથી ભાગીને માતા જીજાબાઈ પાસે કેવી રીતે પહોંચ્યા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
છત્રપતિ શિવાજી મહારાજ

પુરંદરની સમજૂતીમાં શિવાજીએ સ્પષ્ટ જણાવી દીધું હતું કે તેઓ મુઘલ મનસબદાર મુજબ કામ કરવા અને શાહી દરબારમાં જવા માટે બંધાયેલા નથી.

તેના કેટલાક ખાસ કારણો પણ હતા.

શિવાજીને ઔરંગઝેબના શબ્દો પર જરાય ભરોસો ન હતો. તેઓ માનતા હતા કે ઔરંગઝેબ પોતાના હેતુ સાધવા માટે કોઈ પણ હદે જઈ શકે છે.

વિખ્યાત ઇતિહાસકાર જદુનાથ સરકાર પોતાના પુસ્તક "શિવાજી એન્ડ હિઝ ટાઇમ્સ"માં લખે છે, "જય સિંહે શિવાજીને એવી આશા અપાવી કે શક્ય છે કે ઔરંગઝેબ સાથે મુલાકાત બાદ તેઓ તેમને દખ્ખણમાં તેમને પોતાના વાઇસરોય બનાવી દે અને બીજાપુર અને ગૌલકુંડાપર કબ્જો મેળવવા માટે તેમના નેતૃત્વમાં એક સેના મોકલે. જોકે, ઔરંગઝેબે આ અંગે કોઈ વચન આપ્યું ન હતું."

ઔરંગઝેબનો શિવાજીને પત્ર

શિવાજી પોતાના માતા જીજાબાઈને રાજ્યનાં સંરક્ષક બનાવીને 5 માર્ચ, 1666ના રોજ ઔરંગઝેબને મળવા માટે આગ્રા જવા રવાના થયા. તસવીરમાં ઔરંગઝેબ.

શિવાજી મનોમન એવી આશા પણ રાખતા હતા કે ઔરંગઝેબ સાથે તેમની મુલાકાત બાદ તેમને બીજાપુરમાંથી વેરો વસૂલવાની શાહી મંજૂરી પણ મળી જશે.

મરાઠા દરબારમાં જ્યારે આ વિષય પર ચર્ચા થઈ, તો એવું નક્કી કરવામાં આવ્યું કે શિવાજીએ ઔરંગઝેબને મળવા માટે આગ્રા જવું જોઈએ.

શિવાજી પોતાના માતા જીજાબાઈને રાજ્યનાં સંરક્ષક બનાવીને 5 માર્ચ, 1666ના રોજ ઔરંગઝેબને મળવા માટે આગ્રા જવા રવાના થયા. જય સિંહે આગ્રામાં હાજર પોતાના પુત્ર કુમાર રામસિંહને શિવાજીની સુરક્ષાની જવાબદારી સોંપી હતી.

આગ્રાના પ્રવાસ દરમિયાન જે ખર્ચ આવે તે માટે ઔરંગઝેબે એક લાખ રૂપિયાની પેશગી મોકલવાની વ્યવસ્થા કરી હતી. રસ્તામાં શિવાજીને ઔરંગઝેબનો એક પત્ર મળ્યો.

જાણીતા ઇતિહાસકાર એસ. એમ. પગાડી પોતાના પુસ્તક "છત્રપતિ શિવાજી"માં લખે છે, "પત્રનો સાર એવો હતો કે તમે અહીં કોઈ પણ પ્રકારના ભય કે સંકોચ વગર પધારો. પોતાના મનમાં કોઈ ચિંતા ન રાખો. મને મળ્યા પછી તમારું શાહી સન્માન કરવામાં આવશે અને પોતાના ઘરે પરત જવા દેવામાં આવશે. આપની સેવામાં એક ખિલત (શાહી પોશાક) પણ મોકલાવી રહ્યો છું."

શિવાજીની ત્રણ સલામ સામે ઔરંગઝેબનો તોછડો વ્યવહાર

12 મેના દિવસે તેમની ઔરંગઝેબ સાથે મુલાકાત કરાવાશે એવું નક્કી થયું. દરબારમાં ઊંચા અવાજે જેવી નામની ઘોષણા કરવામાં આવી "શિવાજી રાજા", તે સાથે જ કુમાર રામસિંહે શિવાજી, તેમના પુત્ર સંભાજી અને 10 સાથીદારોને દીવાન-એ-આમમાં ઔરંગઝેબની સામે ઉપસ્થિત કર્યા. તસવીર, શિવાજી ઍન્ડ હિસ ટાઇમ્સ પુસ્તકનું કવર પેજ.

9...